Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторот за социјална заштита Садат Нуредини со службена легитимација број 0018 изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Гостивар, со седиште на ул. Мајор Чеде Филиповски број 19, Гостивар застапуван од ВД Директорот Магдалена Савеска и со Записник ИП1 број 16-267 од 18.05.2022 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021 и 99/2022) го донесе следното

**Р Е Ш Е Н И Е**

Се наредува на Магдалена Савеска, ВД. Директор на ЈУ Меѓуопштенски центар за социјална работа Гостивар (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

**1**. Центарот да превземе соодветни мерки и активности донесеното решение за остварување на правото на надоместок за помош и нега од друго лице број 10-4735/19 од 17.02.2020 година за корисникот В. Ш. да го изврши, односно да изврши достава на решението и да обезбеди трансакциска сметка за извршување на исплатата на правото на надоместок за помош и нега од друго лице за корисникот В.Ш, што е во согласност со член 48, 50 и 263 од Законот за социјалната заштита.

**Рокот за извршување на изречената инспекциска мерка изнесува 10 дена од приемот на решението.**

**2.** Се задолжува директорот на Центарот, веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки определени за отстранување на констатираните неправилности во работата на Центарот, согласно член 334 став 4 од Законот за социјалната заштита .

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 3 од Законот за социјалната заштита, преку инспекторот за социјална заштита Садат Нуредини со службена легитимација број 0018, изврши вонреден инспекциски надзор над субјектот на инспекциски надзор ЈУ Меѓуопштински центар за социјална

работа Гостивар со седиште на ул. Мајор Чеде Филиповски број 19, Гостивар застапуван од ВД. Директорот Магдалена Савеска и состави Записник ИП1 број 16-267 од 18.05.2022 година, во кој се констатирани недостатоци и неправилности во постапувањето на Центарот во постапката за остварување на правото на паричен надоместок за помош и нега од друго лице во предметот број УП1 10-4735 на В. Ш.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Жалбата се таксира со 250,00 денари административни таксени марки и се поднесува во два примероци.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-267 од 18.05.2022. година.

**Инспектори за социјална заштита:**

Садат Нуредини